b"\n_START_ARTICLE_\nLlenguatge religi\xc3\xb3s\n_START_PARAGRAPH_\nEl llenguatge religi\xc3\xb3s \xc3\xa9s el tipus de llenguatge usat per referir-se a D\xc3\xa9u, la fe o altres fen\xc3\xb2mens religiosos. Forma part de la teologia i de la filosofia de la religi\xc3\xb3 i constitueix una varietat espec\xc3\xadfica de la llengua comuna, ja que aquesta sovint no \xc3\xa9s suficient per donar compte d'afers que per definici\xc3\xb3 queden fora de l'abast de l'experi\xc3\xa8ncia de l'\xc3\xa9sser hum\xc3\xa0. Per aix\xc3\xb2 el llenguatge religi\xc3\xb3s sovint usa recursos espec\xc3\xadfics per intentar apropar el significat de conceptes abstractes. D'una banda usa la via negativa: explica el que no \xc3\xa9s per tractar d'aproximar-se a all\xc3\xb2 inefable. D'altra banda pot emprar l'analogia, la met\xc3\xa0fora o la par\xc3\xa0bola per simplificar aquests conceptes."